توليسن جاوي بوکن سهاج دڤلاجري بهکن دقواتكواساكن ڤڠݢوناٴنڽ دڤريميس- ڤريميس سرتا ڤاڤن۲ تندا عوام
کيت برشکور کحضرة الهي ساله ساتو واريثن يڠ ممڤو ممڤرکاساکن رعيت مليسيا بهکن اومة اڤابيلا مريک مميليقي نيلاي بهاس سرتا کڤلباݢاين دالم ڤنوليسن. اين بوقتي تمدون
علمو تله مڽلينڤ ڤوسيتيف ددالم سسبواە مشارکت
حال اين نمڤق لبيه ترسرله دبومي مليسيا اڤابيلا ساتو بهاس ياٴيت بهاس ملايو ممڤو دتوليس دالم دوا توليسن جاوي دان رومي. اي سبواە کأونيکن يڠ جارڠ دميليقي اوله يڠ لاٴين. مکاڽ دري کأيستيميواٴن اينله مڽببکن ترکادڠ اد سديکيت کچمبوروان اوليه اورڠ لاٴين يڠ مراساکن توليسن دان بهاس مريک سرتا ڤڠواساٴنڽ مولا ترهاکيس
نامون کيت برشکور اڤابيلا اوسها ممڤرکاس توليسن جاوي اين تله دسوکوڠ اوليه داسر٢ سرتا ڤرلمباݢاٴن نݢارا سڤرتي يڠ دتݢسکن اوليه مفتي ڤيراق. دان اي لبيه منجادي رياليتي اڤابيلا ديوان بهاس دان ڤوستاک تله مڠمبيل اينيسياتيف ممڤرکاساکنڽ. بهکن اي لبيه برمعنا کڤد رعيت مليسيا اڤابيلا اوسها ڤيهق کمنترين دان برواجب اونتوق ممستيکنڽ منجادي سبهاݢين دري ڤنديديقن سکوله سچارا کونسيستن
ڤرکارا اين منجادي لبيه برمعنا اڤابيلا ڤيهق ايستان سنديري ک. د. ي. م. م. (KDYMM) ڤرمايسوري اݢوڠ مڽوکوڠ اوسها مڠݢوناکن توليسن جاوي ددالم ڤنوليسن هارين. بهکن سمنجق اول لاݢي ک. د. ي. م. م. (KDYMM) سري ڤدوک بݢيندا يڠ دڤرتوان اݢوڠ السلطان عبدالله رعاية الدين المصطفى بالله شاە برتيته ملالوٴي ببراڤ سيمينر لبيه 5 تاهون لڤس دکوليج اونيۏرسيتي إسلام ڤهڠ اݢر توليسن جاوي بوکن سهاج دڤلاجري بهکن دقواتكواساكن ڤڠݢوناٴنڽ دڤريميس- ڤريميس سرتا ڤاڤن۲ تندا عوام
برداسر کڤد لڠکه٢ ڤوسيتيف اينيله کراجاٴن نݢري ڤهڠ بوکن سهاج ملالوٴي ڤنديديقن اݢام دسکوله-سکوله، سرتا اينستيتوسي اݢام مڠݢوناکن توليسن جاوي سباݢاي اساس دان ڤڠݢوناٴن هارين. بهکن دڤنجڠکن کڤد ڤيهق کراجاٴن تمڤتن اݢر دقواتكواساكن
اوسها مورني اين بوکن سهاج ترهنتي دسيمينر اتاو ڤربينچڠن
بهکن تله سمڤاي کتاهڤ ڤلقسناٴن. کراجاٴن نݢري جوݢ ممبنته جک اد سبارڠ اوسها مڠݢاݢلک ڤمرکاساٴن توليسن جاوي اين. کران اي بوکنله هنتو ڤرلو دتاکوتي. اي جوݢ بوکن مخلوق ڤروسق مان٢ بڠسا اتاو بهاس. بهکن اي ساله ساتو ڤرچمبهن علمو سرتا نيلاي ڤڠتاهوان سسواتو نݢارا. مريک يڠ ممبنته سبنرڽ مريک يڠ ملاون اروس ناتورل ڤنديديقن سماس دان چوبا اونتوق موندور کبلاکڠ. اوسها اين سڤاتوتڽ منداڤت سوکوڠن سموا ڤيهق تنڤا بنتهن
تمبهن ڤولا تياد ساتو بنتهن ڤون اتاو هالڠن مان٢ بهاس دڤلاجري دڠن توليسن حروف مريک دمليسيا يڠ برتواە اين. تق کيراله اي بهاس چينا کى ڤرنچيس کى جڤون کى اينديا کى دان لاٴين٢ لاݢي
جادي تق ڤرلوله تواە کڤلباݢاين يڠ سودە اد کيت ڤقسا اونتوق سمڤيتکن اي بوکن سهاج مروݢيکن سماڠت ڤرڤادوان بهکن مموندورکن نيلاي علمو ايت سنديري
ڤڠروسي جاوتنکواس حال احوال اݢام إسلام، ڤلاجرن دان کصيحتن نݢري ڤهڠ
bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab bjn_Arab ace_Arab bjn_Arab ace_Arab